Anushka Sharma

Anushka Sharma (; lahir 1 Mei 1988) ialah seorang pelakon dan penerbit filem India yang bekerja dalam filem Hindi. Salah seorang pelakon wanita popular dan bergaji tinggi di India, beliau telah menerima beberapa anugerah, termasuk Anugerah Filmfare, dan tampil di Forbes Asia dalam senarai 30 Under 30 mereka pada 2018.

Dilahirkan di Ayodhya dan dibesarkan Bangalore, Sharma mempunyai tugas pemodelan pertama untuk pereka fesyen Wendell Rodricks pada 2007 dan kemudian berpindah ke Mumbai untuk meneruskan kerjaya sepenuh masanya sebagai model. Beliau mula berlakon di samping Shah Rukh Khan dalam filem romantik paling berjaya Rab Ne Bana Di Jodi (2008), yang melayakkan beliau menerima pencalonan Anugerah Filmfare untuk Pelakon Wanita Terbaik. Beliau mencapai kemasyhuran dengan peranan lakonan dalam filem romantik Yash Raj Films, Band Baaja Baaraat (2010) dan Jab Tak Hai Jaan (2012); filem itu, di mana beliau memegang watak pembikin filem, melayakkan beliau memenangi Pelakon Pembantu Wanita Terbaik di Filmfare.

Sharma menerima pujian dan beberapa pencalonan lakonan menerusi lakonan sebagai wanita dihimpit oleh penjenayah dalam filem thriler jenayah 2015 NH10, yang menandakan penerbitan sulung beliau, seorang penari dalam filem drama komedi 2015 Dil Dhadakne Do, dan seorang wanita yang bersemangat bebas dalam filem drama romantik 2016 Ae Dil Hai Mushkil. Keluaran pecah panggung tertinggi Sharma hadir dengan filem drama sukan Sultan (2016), dan filem satira agama Rajkumar Hirani PK (2014) dan biopik Sanju (2018); dan tiga antara filem India dengan kutipan tertinggi.

Selain berlakon filem, Sharma juga ialah duta untuk pelbagai jenama dan produk dan merekabentuk jenama pakaian untuk wanita, Nush. Beliau menyokong pelbagai program amal, termasuk kesamarataan gender dan hak asasi haiwan, dan merupakan pengasas bersama syarikat penerbitan Clean Slate Films. Sharma berkahwin dengan pemain kriket Virat Kohli. 

Filemografi
 Tahun Tajuk PerananPengarah Catatan 2008 Rab Ne Bana Di Jodi Taani SahniAditya ChopraDicalonkan—Anugerah Filmfare untuk Pelakon Wanita TerbaikDicalonkan—Anugerah Filmfare untuk Penampilan Sulung Wanita Terbaik 2010 Badmaash Company Bulbul Singh Parmeet Sethi 2010 Band Baaja Baaraat Shruti Kakkar Maneesh Sharma Dicalonkan—Anugerah Filmfare untuk Pelakon Wanita Terbaik 2011 Patiala House Simran Chaggal Nikhil Advani  2011 Ladies vs Ricky Bahl Ishika Desai Maneesh Sharma  2012 Jab Tak Hai Jaan Akira Rai Yash Chopra Anugerah Filmfare untuk Pelakon Pembantu Wanita Terbaik 2013 Matru Ki Bijlee Ka Mandola Bijlee Mandola Vishal Bhardwaj  2014PK Jagat "Jaggu" Janini Rajkumar Hirani 2015NH10 Meera Navdeep Singh Juga sebagai penerbitDicalonkan—Anugerah Filmfare untuk Pelakon Wanita Terbaik 2015 Bombay Velvet Rosie NoronhaAnurag Kashyap  2015 Dil Dhadakne Do Farah Ali Zoya Akhtar Dicalonkan—Anugerah Filmfare untuk Pelakon Pembantu Wanita Terbaik 2016 Sultan Aarfa Hussain Ali Abbas Zafar  2016 Ae Dil Hai Mushkil Alizeh KhanKaran Johar Dicalonkan—Anugerah Filmfare untuk Pelakon Wanita Terbaik 2017 Phillauri Shashi KumariAnshai Lal Juga sebagai penerbit dan penyanyi latar untuk lagu "Naughty Billo" 2017 Jab Harry Met Sejal Sejal ZaveriImtiaz Ali 2018 Pari Rukhsana Prosit Roy Juga sebagai penerbit 2018 Sanju Winnie DiazRajkumar Hirani 2018 Sui Dhaaga  MamtaSharat Katariya Dicalonkan—Anugerah Pengkritik Filmfare untuk Pelakon Wanita Terbaik 2018 Zero Aafia Yusufzai BhinderAanand L. Rai

Rujukan

Bacaan lanjut


Pautan luar




Kategori:Kelahiran 1988
Kategori:Orang hidup
Kategori:Pelakon wanita India
Kategori:Pelakon filem India